Document ID: 32008R0117

KOMISIJAS REGULA (EK) Nr. 117/2008
(2008. gada 28. janvāris),
ar ko groza Padomes Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 329/2007 (1) un jo īpaši tās 13. panta a) un b) apakšpunktu,
tā kā:
(1)
Saskaņā ar 2. pantu Regulā (EK) Nr. 329/2007 minētās regulas I pielikumā ir jāuzskaita preces un tehnoloģijas, arī programmatūra, kuru aizliegts pārdot, piegādāt sūtīt vai eksportēt Korejas Tautas Demokrātiskajā Republikā jeb Ziemeļkorejā atbilstīgi tam, kā noteikusi Apvienoto Nāciju Organizācijas kompetentā Sankciju komiteja vai ANO Drošības padome.
(2)
ANO Drošības padome 2006. gada 14. oktobrī, pieņemot Rezolūciju 1718, noteica, ka aizliegums attiecas uz precēm un tehnoloģijām, kas minētas ANO dokumentos S/2006/814 un S/2006/815. Kompetentā Sankciju komiteja 2006. gada 1. novembrī noteica, ka aizliegums jāattiecina arī uz ANO dokumentā S/2006/853 minētajām precēm un tehnoloģijām.
(3)
Tomēr saskaņā ar 2. pantu Regulā (EK) Nr. 329/2007 Eiropas Savienības Kopējā militārā ekipējuma sarakstā (2) iekļautās preces un tehnoloģijas nav jāiekļauj I pielikumā.
(4)
Lai vienkāršotu piemērošanu, I pielikumā Regulai (EK) Nr. 329/2007 jānorāda preces un tehnoloģijas, uz kurām attiecas aizliegums, izdarot atsauci uz I pielikumu Padomes Regulai (EK) Nr. 1334/2000, ar ko nosaka Kopienas režīmu divējāda lietojuma preču un tehnoloģiju eksporta kontrolei (3).
(5)
Bulgārija, Austrija un Zviedrija lūdza iekļaut sarakstā, kas dots II pielikumā Regulai (EK) Nr. 329/2007, to tīmekļa vietnes, kurās norādītas kompetentās iestādes, un Igaunija un Ungārija lūdza izdarīt labojumu attiecībā uz to tīmekļa vietnēm,
IR PIEŅĒMUSI ŠO REGULU.
1. pants
1. Ar šo I pielikumu Regulai (EK) Nr. 329/2007 aizstāj ar šīs regulas I pielikuma tekstu.
2. Ar šo II pielikumu Regulai (EK) Nr. 329/2007 aizstāj ar šīs regulas II pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 28. janvārī

Labels: 5
14
7
3
12
18